21. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 539 της 4/14 Αυγ. 1971 (ΦΕΚ Α΄ 159) Περί αναγνωρίσεως ονομασιών προελεύσεως οίνων. Έχοντες υπ’ όψιν: 1.Τας διατάξεις του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2.Την υπ’ αριθ. 13/1971 γνωμοδότησιν της ΚΕΠΟ 3.Την υπ’ αριθ. 474/1971 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Σελ. 616,06(δ) Τεύχος 1454 Σελ. 72 Άρθρ.1.-«1.Η ονομασία προέλευσης «ΝΕΜΕΑ» αναγνωρίζεται ως απλή για τους ερυθρούς ξηρό, γλυκό και ημίγλυκο, οίνους που παρασκευάζονται από σταφύλια της ποικιλίας Αγιωργίτικο» (Μαύρο Νεμέας), που προέρχονται από αμπελώνες των Κοινοτήτων Νεμέας, Αρχαίας Νεμέας, Γαλατά, Αηδονίων, Πετρίου, Αρχαίων Κλεωνών, Λεοντίου, Ψαρίου, Ασπροκάμπου, Δάφνης, Καστρακίου, Κουτσίου, Μποζικών, Τιτάνης και Κεφαλαρίου του Νομού Κορινθίας και των κοινοτήτων Γυμνού και Μαλανδρενίου του Νομού Αργολίδας». Το άρθρ. 1 όπως είχε αντικατασταθεί από τα Π.Δ. 446/1974 και 457/1988, αντικαταστάθηκε ως άνω από το άρθρο μόνο Π.Δ. 21/21-31 Ιαν. 1995 (ΦΕΚ Α΄ 16). Άρθρ.2.-«Η ονομασία προελεύσεως «ΠΕΖΑ» αναγνωρίζεται ως απλή, δια τον ερυθρόν ξηρόν οίνον, τον παρασκευαζόμενον εκ συνοινοποιήσεως σταφυλών των ποικιλιών Κοτσιφάλι και Μανδηλάρι, προερχομένων εξ αμπελώνων των Κοινοτήτων Πεζών, Καλλονής, Χουδετσίου, Καταλαγαρίου, Μυρτιάς, Αστρακών, Σάμπας, Αγίων Παρασκιών, Μελεσών, Αστριτσίου, Αγίου Βασιλείου, Αλαγνίου, Πανοράματος, Πατσιδέρου, Κουνάβων, Μεταξοχωρίου, Δαμανίων και Χαρακίου του Νομού Ηρακλείου». Άρθρ.3.-«Η ονομασία προελεύσεως «ΑΡΧΑΝΑΙ» αναγνωρίζεται ως απλή, δια τον ερυθρόν ξηρόν οίνον, τον παρασκευαζόμενον εκ συνοινοποιήσεως σταφυλών των ποικιλιών Κοτσιφάλι και Μανδηλάρι, προερχομένων εξ αμπελώνων του Δήμου Άνω Αρχανών και των Κοινοτήτων Κάτω Αρχανών, Βασιλείων, Σκαλανίου, Προφήτου Ηλία, Αγίου Σύλλα και Κυπαρισσίου του Νομού Ηρακλείου». Τα άρθρ. 1, 2 και 3 αντικατεστάθησαν ως άνω δια του άρθρου μόνου Π.Δ. 446 της 10/25 Ιουν. 1974 (ΦΕΚ Α΄ 174). 16.Θ.γ.21 Προστασία Οίνου Άρθρ.4.-Η ονομασία προελεύσεως «ΣΑΝΤΟΡΙΝΗ» αναγνωρίζεται ως απλή, δια τον λευκόν ξηρόν οίνον τον παρασκευαζόμενον εκ σταφυλών των ποικιλιών Ασύρτικο, Αηδάνι άσπρο και Αθήρι και τον λευκόν γλυκόν οίνον, των τύπων α)οίνος γλυκός (VIN DE LIQUER) β)οίνος γλυκός φυσικός (VIN DOUX NATUREL)και γ)οίνος φυσικώς γλυκός (VIN NATURELLEMENT DOUX), τον παρασκευαζόμενον εκ σταφυλών των ποικιλιών Ασύρτικο και Αηδάνι άσπρο, προερχομένων εξ αμπελώνων των Νήσων Θήρας και Θηρασίας. Άρθρ.5.-Η ονομασία προελεύσεως «ΡΟΜΠΟΛΑ ΚΕΦΑΛΛΗΝΙΑΣ» αναγνωρίζεται ως απλή, δια τον λευκόν ξηρόν οίνον, τον παρασκευαζόμενον αποκλειστικώς εκ σταφυλών της ποικιλίας «ΡΟΜΠΟΛΑ» προερχομένων εξ αμπελώνων των Κοινοτήτων Τρωϊανάτων, Επανοχωρίου, Βαλσαμάτων, Φραγκάτων, Δειληνάτων, Μεταξάτων και Δαυγάτων της Νήσου Κεφαλληνίας. «΄Αρθρ.6.-Η ονομασία προέλευσης «ΡΑΨΑΝΗ» αναγνωρίζεται ως απλή, για τον ερυθρό ξηρό οίνο, ο οποίος παρασκευάζεται από σταφύλια των ποικιλιών Κρασάτο, Σταυρωτό ή Αμπελακιώτικο και Ξυνόμαυρο, που προέρχονται από αμπελώνες των Δημοτικών Διαμερισμάτων Ραψάνης και Πυργετού του Δήμου κάτω Ολύμπου και του Κοινοτικού Διαμερίσματος Αμπελακίων της Κοινότητας Αμπελακίων του Νομού Λάρισας». Το άρθρο 6 αντικαταστάθηκε ως άνω από το άρθρ. μόνο του Π.Δ. 45/14-22 Φεβρ. 2001 (ΦΕΚ Α΄33). «΄Αρθρ. 7.-Αναγνωρίζονται και δικαιούνται την ονομασία προέλευσης «ΑΓΧΙΑΛΟΣ» απλή οι λευκοί ξηροί, ημίξηροι και ημίγλυκοι οίνοι που παρασκευάζονται από σταφύλια των ποικιλιών Ροδίτης και Σαββατιανό που προέρχονται από αμπελώνες των κοινοτήτων Νέας Αγχιάλου, Μικροθηβών, Αίδινίου και Κροκίου του Νομού Μαγνησίας». Το άρθρ. 7 αντικαταστάθηκε ως άνω από την παρ. 2 άρθρ. μόνου Π.Δ. 257/30 Ιουλ. – 12 Αυγ. 1998 (ΦΕΚ Α΄190). Άρθρ.8.-Η ονομασία προελεύσεως «ΗΡΑΚΛΕΙΟΝ» αναγνωρίζεται ως απλή, δια τον ερυθρόν ξηρόν οίνον, τον παρασκευαζόμενον εκ σταφυλών των ποικιλιών Λιάτικο, Κοτσιφάλι και Μανδηλάρι ή εκ συνοινοποιήσεως τούτων, προερχομένων εξ αμπελώνων του Νομού Ηρακλείου Κρήτης. Άρθρ.9.-Η ονομασία προελεύσεως «ΔΑΦΝΕΣ» αναγνωρίζεται ως απλή, δια τους ερυθρούς, ξηρόν και γλυκόν, οίνους, τους παρασκευαζομένους εκ σταφυλών της ποικιλίας Λιάτικο, προερχομένων εξ αμπελώνων των Κοινοτήτων Δαφνών, Βενεράτου, Κερασίων, Σίββας, Αυγενικής, Αγ.Θωμά, Δουλίου, Λαρανίου, Μεγάλης Βρύσης, Αγ.Βαρβάρας, Άνω Μουλίων, Πανασσού, Γέργερης, Πρινιά, Άνω Ασιτών, Κάτω Ασιτών, Πύργου, Αγ. Μύρωνος, Πενταμοδίου και Πετροκεφάλου του Νομού Ηρακλείου Κρήτης. 